Ningdo ningnan lang Jinghpo mahkon mangui shingjong poi nambat langai lang shingjong ngut sai
景颇好歌手好歌曲预赛结束
时间:2015-01-31 10:39:54
Mahkon mangui tot maram ai sara ni.
Yu-ngui shayi ni.
Shata 1 pro 6 hte pro 7 ya shani, ningdo ningnan lang Jinghpo mahkon mangui shingjong poi nambat langai lang yu-ngui shayi shadang lata shingjong lamang Nshon ginwang ko shingjong ngut sai.
Ndai lang na lata shingjong lamang hta, laksan yu-ngui hpung, yu maya yu-ngui hpung, shangon nchyun yelu yu-ngui hpung re garan ton nna shingjong ma ai. Shingjong poi sa lom ai yu-ngui shayi shadang ni sak gaba dik ai 60 ning, gaji dik ai 7 ning rai nga ai. Shingjong poi ko yu-ngui shayi shadang ni mahkon mangui hkrang amyu myu sa hkon shingjong ma ai, shangon nchyun shingjong ai hpe shawa masha ni grau yu sharong ma ai, mahkon hkon shingjong lom ai ni kaga lai shaman ai lam n nga nhtom, mahkon lachyum sung, shawa masha ni a nga sat nga sa lam hpe shadan shaleng ai hkrai nga ai.
Ndai lang na mahkon hkon shingjong poi go Yinnan Jinghpo htunghking sumru hpung, Sakhkung mungdo Wunpong Jinghpo amyu sharot hpaji sumru hpung, Nshon ginwang Wunpong Jinghpo amyu sharot hpaji sumru hpung re ni woi ninghtan galo ai re. Shingjong poi hpe shata 1 pro 6 shani hkying 2 manit 30 hta galo hpang wa nhtom, pro 7 ya shana de shanut la lu sai. Shingjong poi hta masha marai 99 mahkon hkon shingjong lom nhtom, marai 9 go ma- dum sumpyi dum shingjong lom ma ai. (Ka ai: Yin Lunghai)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn